b"\n_START_ARTICLE_\nPhilippe Gerbet\n_START_SECTION_\nBiografia\n_START_PARAGRAPH_\nEl 1814 ingress\xc3\xa0 al seminari de Besan\xc3\xa7on, i continu\xc3\xa0 la seva formaci\xc3\xb3 al seminari de Saint-Sulpice de Par\xc3\xads el 1818, compaginant els seus estudis a La Sorbonne. Fou ordenat sacerdot el 1822. Admirador de Felicit\xc3\xa9 de Lamennais, fam\xc3\xb3s per ser l'autor de l''Essai sur l'indiff\xc3\xa9rence, Gerbet s'un\xc3\xad al cercle dels seus deixebles, reunits a Le Ch\xc3\xaanaie, propietat de Lamennais, a la Bretanya._NEWLINE_Polemista, public\xc3\xa0 diverses obres per defensar les idees dels menesians emprant el M\xc3\xa9morial catholique creat el 1824 juntament amb Antoine de Salinis."